|  |
| --- |
| **Darbuotojų saugos ir sveikatos tarpusavio atsakomybės ribų aktas**  (elektrotechnikos darbų) |
| 2022 -      -  Juodeikių k., Mažeikių r. sav. |

UŽSAKOVAS **Akcinė bendrovė „ORLEN Lietuva“** (toliau – Bendrovė),

atstovaujama vyriausiojo elektros ir automatikos inžinieriaus **Valdo Joniko**,

veikiančio pagal 2021 metų rugsėjo 23 d. įgaliojimą TV11(1.18-1)-259.

ir RANGOVAS      ,

(įmonės pavadinimas)

atstovaujama      ,

(vardas, pavardė, pareigos)

sudarėme šį Darbuotojų saugos ir sveikatos tarpusavio atsakomybės ribų aktą (toliau – ribų aktas), susitardami, kad dirbant pagal rangos sutartį Nr.       (toliau – sutartis), nustatome tokią darbų tvarką ir atsakomybės ribas:

1. Darbo vietos ir atsakomybės riba:

darbų paskyroje nurodyti darbai ir darbo vieta: Bendrovės naftos perdirbimo produktų gamyklos (toliau – NPPG)       įrenginiai ir Šiluminės elektrinės (ŠE)       įrenginiai.

* + pagal nurodymą vykdant darbus Bendrovės veikiančiuose elektros įrenginiuose nurodyme nustatyta darbo vieta.

1. Darbų pradžia 2022-     -     . Darbų pabaiga 202 -     -     .
2. Rangovas pasirašydamas šį aktą patvirtina, kad jo įmonė ir darbuotojai yra atestuoti ir reikiamos kvalifikacijos atlikti sutartyje numatytus darbus.
3. Bendrovės įrengimų priežiūros ir remonto skyriaus ir Rangovo darbuotojai, organizuodami ir vykdydami darbus, instruktuodami darbuotojus darbų saugos ir sveikatos klausimais, turi vadovautis ir vykdyti Saugos eksploatuojant elektros įrenginius taisyklių ir kitų galiojančių susijusių Lietuvos Respublikos ir Bendrovės norminių teisės aktų reikalavimus.
4. Rangovo ir Bendrovės įrengimų priežiūros ir remonto skyriaus darbuotojų santykiai, vykdant sutartus darbus, grindžiami sutartimi, privalomų susijusių norminių teisės aktų reikalavimais, darbų saugos ir sveikatos reikalavimais ir instrukcijomis.
5. Rangovas atsako už rangovo darbuotojų pirminio instruktavimo darbo vietoje pagal Bendrovėje parengtus darbuotojų saugos ir sveikatos vidinius norminius teisės aktus (instrukcijas, taisykles ir kt.) atlikimą ir tinkamą įforminimą
6. Įvykusius nelaimingus atsitikimus su Rangovo darbuotojais tirs ir apskaitys Rangovo sudaryta komisija, į kurią turi būti pakviesti ir Bendrovės paskirti atstovai.
7. Rangovas savo darbuotojus aprūpina darbuotojų darbui ir saugai užtikrinti reikalingomis asmeninėmis apsaugos nuo elektros poveikio priemonėmis.
8. Bendrovė aprūpina Rangovą visomis darbui reikalingomis prižiūrimų įrenginių schemomis ir technine dokumentacija (skaitmeninėje arba popierinėje formoje).
9. Bendrovės ir Rangovo asmenų, atsakingų už saugų darbų organizavimą Bendrovės atitinkamuose veikiančiuose elektros įrenginiuose (darbų vadovų, darbų vykdytojų, prižiūrinčiųjų, brigados narių), teises ir pareigas Bendrovėje detalizuoja asmuo, atsakingas už atitinkamo Bendrovės padalinio elektros ūkį.
10. Rangovas ir jo darbuotojai turi turėti galiojančius atestatus, leidimus ir kitus dokumentus, suteikiančius teisę vykdyti rangos sutartyje numatytus darbus.
11. Rangovo darbuotojai turi būti parengti, instruktuoti, atestuoti vadovaujantis Energetikos objektus, įrenginius statančių ir eksploatuojančių darbuotojų atestavimo tvarkos aprašo, patvirtinto Lietuvos Respublikos energetikos ministro 2012 m. lapkričio 7d. įsakymu Nr. 1-220, aktualia redakcija, bei turėti nustatytos formos atestavimo pažymėjimą.
12. Rangovas turi paskirti savo įmonės darbuotoją, kuris kontroliuotų ir būtų atsakingas, kad Rangovo įmonė turėtų reikiamus ir galiojančius atestatus veiklai vykdyti, o darbuotojai būtų parengti, išmokyti, atestuoti ir turėtų visas reikiamas teises bei galiojančius pažymėjimus (atestatus) atlikti sutartyje numatytus darbus bei už susijusios informacijos pateikimą Bendrovei. Rangovas apie tokio asmens paskyrimą informuoja Bendrovę raštu.
13. Rangovas prieš darbų pradžią (ne mažiau kaip prieš 5 darbo dienas) pateikia prašymą dėl leidimo dirbti Bendrovės elektros įrenginiuose ir darbuotojų (įskaitant subrangovus), kurie bus skiriami darbų vadovais, darbų vykdytojais, prižiūrinčiaisiais, brigadų nariais ir kt., sąrašą (toliau – sąrašas). Sąrašas pildomas lietuvių kalba (pagal 1 priede pateiktą formą) ir pateikiamas asmeniui, atsakingam už Bendrovės padalinio, kuriame Rangovas vykdys darbus, elektros ūkį. Asmuo, atsakingas už Bendrovės padalinio elektros ūkį, sąraše nurodytiems Rangovo darbuotojams savo potvarkiu leidžia dirbti atitinkamuose Bendrovės elektros įrenginiuose (toliau – leidimas) bei suteikia teisę juose atlikti atitinkamas elektrotechnikos darbuotojo funkcijas. Be *leidimo* Rangovo darbuotojai negalės patekti į Bendrovės veikiančius elektros įrenginius ir pradėti dirbti.
14. Nurodymą išrašo Rangovo darbų vadovas, kuriam asmuo, atsakingas už elektros ūkį, davė leidimą. Šiuo atveju Rangovo darbų vadovas informuoja Rangovo darbų vykdytoją apie esamus ir galimus rizikos veiksnius Bendrovės įrenginiuose ir instruktuoja Saugos eksploatuojant elektros įrenginius taisyklių nustatyta tvarka.
15. Rangovo darbų vadovas atsako už jo išduodamame nurodyme ar pavedime nustatytų organizacinių ir techninių priemonių tinkamumą bei pakankamumą saugiai atlikti darbą, už atsakingų asmenų ir brigados narių paskyrimą, pakankamą jų kvalifikaciją ir brigados kiekybinę sudėtį, o nurodymą įformina Bendrovėje nustatyta tvarka. Bendrovėje naudojamo nurodymo forma pridedama 2 priede.
16. Rangovo brigados narius instruktuoja ir leidžia dirbti Rangovo darbų vykdytojas.
17. Raktus nuo Bendrovės elektros įrenginių patalpų ir teritorijų Rangovo darbų vadovui ar darbų vykdytojui išduoda Bendrovės operatyvinis padalinys ne ilgesniam kaip vienos darbo dienos / pamainos laikotarpiui ir tai pažymi „Raktų išdavimo / grąžinimo žurnale“.
18. Dirbant pagal nurodymus arba pavedimus Bendrovės NPPG veikiančiuose elektros įrenginiuose, dokumentus registruoja, darbo vietas paruošia, leidimą ruošti darbo vietas ir leisti dirbti elektros įrenginiuose duoda Bendrovės operatyvinis padalinys. Technines priemones prieš darbo vietos ruošimą vykdo ir tinkamai paruošia darbo vietą Bendrovės NPPG operatyvinis padalinys, kuris yra pastotės PP-1 pastate, tel.: +370 443 92311 arba 07, o vykdant darbus Bendrovės Šiluminės elektrinės objektuose operatyvinis padalinys yra Šiluminės elektrinės pagrindiniame korpuse, tel.: +370 443 93561.
19. Rangovo darbų vykdytojas tinkamai įformina darbo pertrauką, darbo pabaigimą ir brigados išvedimą Bendrovės operatyviniame padalinyje ir grąžina jam nurodymą.

|  |  |  |
| --- | --- | --- |
| Užsakovas |  | rangovas |
| Akcinės bendrovės „ORLEN Lietuva“  atstovaujama vyriausiojo elektros ir automatikos inžinieriaus Valdo Joniko,  veikiančio pagal 2021 metų rugsėjo 23 d. įgaliojimą TV11(1.18-1)-259 |  |  |
|  |  |  |
| ( parašas ) |  | ( parašas ) |